open-index/open-wikipedia-markdown huggingface dataset:
Drebuliai

**Drebuliai** – kaimas Šilutės rajono savivaldybėje, 12 km į rytus nuo Švėkšnos, prie kelio ; iš pietų ribojasi su Stemplių kaimu; iš vakarų prieina Žąsyčių, iš šiaurės ir rytų – Kelvėtų miškai.

Pagrindinis verslas gyvulininkystė: 2003 m. 11 ūkių laikė 43 galvijus; yra ekologinis augalininkystės – daržininkystės ūkis.

## Istorija

Drebulių kaimas įkurtas XX a. 3–jame dešimtmetyje Stemplių dvaro žemėje, kuri žemės reformos metu buvo išdalyta dvaro darbininkams – kumečiams ir savanoriams – kariams.

## Gyventojai

## Šaltiniai
Žvynagalvinės

**Žvynagalvinės** (*Eleotridae*) – ešeržuvių (*Perciformes*) būrio žuvų šeima. 

Šeimoje yra apie 35 gentys ir 150 rūšių.
## Gentys
**Aboma*
*Plokščiagalviai puošnieji grundalai (*Butis*)
*Grundalai miegaliai (*Dormitator*) 
*Paprastieji puošnieji eleotriai (*Eleotris*) 
**[[Gammogobius]]*
*Gružliniai grundalai (*Gobiomorus*) 
*Guavinos (*Guavina*) 
*Žvynagalviai (*Hypseleotris*) 
**[[Lioteres]]*
*Rupūžiniai grundalai (*Mesogobius*)
**[[Mistichthys]]*
*Monišos (*Monishia*)
**[[Mucogobius]]*
**[[Obtortiophagus]]*
**[[Ophieleotris]]* 
*Plokščiagalviai puošnieji grundalai (*Ophiocara*) 
**[[Oxyeleotris]]* 
*Nykštukiniai grundalai (*Pandaka*)
*Šlakuotieji grundalai (*Parachaeturichthys*)
**[[Parapocryptus]]*
*Plerniagalviniai (*Philypnodon*)
*Afrikiniai gėlavandeniai grundalai (*Platygobius*)
**[[Ponticola]]*
**[[Priolepis]]*
**[[Psammogobius]]*
**[[Pseudapocryptes]]*
**[[Psilotris]]*
*Sparnapelekiai grundalai (*Pterogobius*)
**[[Pyosicus]]*
*Grundalai pamėklės (*Silhouettea*)
**[[Sufflogobius]]*
**[[Vaimosa]]*
*Vandenhorstijos (*Vanderhorstia*)
*Indoaustraliniai grundalai (*Waitea*)
Australiniai upiniai grundalai

**Australiniai upiniai grundalai** (*Rhyacichthyidae*) – ešeržuvių (*Perciformes*) būrio žuvų šeima, kurioje 1 gentis ir 1 rūšis – **australinis upinis grundalas** (*Rhyacichthys aspo*). Krūtinės pelekai yra virtę prisisiurbimo organu. Paplitę Australijos, Indonezijos, Filipinų kalnų upėse ir upeliuose.
Amerikiniai kirmėliniai grundalai

**Amerikiniai kirmėliniai grundalai** (*Microdesmidae*) – ešeržuvių (*Perciformes*) šeima. Dydis 6-20 cm. Dugne rausia urvelius. Paplitę Centrinės Amerikos rytinėse ir vakarinėse priekrantėse.

## Gentys
*Kirmėliniai grundalai (*Cerdale*)
*Paprastieji kirmėliniai grundalai (*Microdesmus*) 

## Nuorodos
*Iliustracija
Kabliapakaušiai

**Kabliapakaušiai** (*Kurtidae*) – ešeržuvių (*Perciformes*) būrio žuvų šeima, kurioje yra 1 gentis ir 2 rūšys. Šių žuvų patinai ant pakaušio turi savotišką kablio formos išaugą. Ant šios išaugos jie nešiojasi ikrelius kol jie išsirita. Gyvena Indijos ir Ramiojo vandenynų priekrantėse.

## Nuorodos
* Family Kurtidae – Nurseryfishes
Basanavičius

* Jonas Basanavičius – gydytojas, visuomenės veikėjas, signataras;
* Vincas Basanavičius – lietuvių tautosakos rinkėjas.

Pavardė, matyt, kilusi iš vardo *Sebastianas* trumpinių (*Sebastian* > ).

## Šaltiniai
Chirurgžuvinės

**Chirurgžuvinės** (*Acanthuridae*) – ešeržuvių  (*Perciformes*) būrio žuvų šeima, kurios rūšys gyvena šiltuose tropikiniuose vandenyse, ypač prie koralinių rifų. Daugelis gana spalvingos ir labai mėgiamos akvariumistų.  
Šeimoje yra 6 gentys ir apie 80 rūšių.

## Pavadinimo kilmė

Žuvys taip pavadintos dėl itin aštraus (tarsi chirurgo skalpelis) nugaros krašto.

## Gentys
* Jūrų chirurgai (*Acanthurus*)
* Šepečiažiočiai (*Ctenochaetus*)
* Raganosės (*Naso*)
* Vėliaviniai chirurgai (*Paracanthurus*)
* Pjūkluotieji kuprasnukiai (*Prionurus*)
* Zebrinės chirurgžuvės (*Zebrasoma*)


Image:Acanthurus dussumieri 1.jpg|Dryžakis jūrų chirurgas (*Acanthurus dussumieri*)
Image:Acanthurusleucosternon-Weißkehl.jpg|Baltakrūtis jūrų chirurgas (*Acanthurus leucosternon*)
Image:Zebrasoma_desjardinii_Indischer_Segelflossendoktora.jpg|Raudonosios jūros chirurgžuvė (*Zebrasoma desjardinii*)
Image:Ctenochaetus_hawaiiensis_-_Hawaii-Borstenzahndoktorfisch.jpg|Havajinis šepečiažiotis (*Ctenochaetus hawaiiensis*)
Image:Ctenochaetus_strigosus_1.jpg|Auksažiedis šepečiažiotis (*Ctenochaetus strigosus*)
Image:Naso lopezi_-_Lopez-Nashornfisch imponierend.jpg|Didnosė raganosė (*Naso vlamingii*)
Maldaknygė

**Maldaknygė** – maldų knyga, skirta pasauliečiams.

Maldaknygių pradžia siejama su vėlyvaisiais viduramžiais. Maldų tekstai – vienas ankstyviausių ir pamatinių bažnytinės literatūros žanrų. Viduramžių maldaknygės buvo rankraštinės, kai kurios, skirtos aukštiems asmenims, puošniai iliuminuotos.

Trys lietuviškos ranka įrašytos maldos 1503 Strasburge išleistoje kn. *Tractatus sacerdotalis* yra vieni iš seniausių lietuviškų tekstų, datuojamų XVI a. pradžia. XVI a. pradžioje pasirodė pirmos spausdintos maldaknygės, vadinamos įvairiais pavadinimais, dažnai *hortulus* arba šio lotyniško žodžio vertimu *darželis*, pvz., populiari XIX a. liet. liuteronų maldaknygė *Rojaus darželis* (1807), išversta iš vokiečių k. (Paradiesgärtlein, 1612). Tam tikros rūšies katalikiškų maldų rinkiniai taip pat buvo vadinami įvairiai (pvz., Marijai skirtos maldos – rožančius).

Pirmos spausdintos lietuviškos maldaknygės buvo paruoštos Martyno Mažvydo ir publikuotos jo raštuose. Pirmoji katalikų maldaknygė Lietuvoje parengta Jurgio Kasakauskio – Rožančius švenčiausios Marijos panos (1681). Katalikiškos maldos daugiausia verstos iš lenkų k. XVII a. ėmė atsirasti ir smulkesnės, įvairių katalikiškų brolijų maldaknygės, buvo išleista pirmoji evangelikų reformatų lietuviška maldaknygė, parengta S. Minvydo ir Jono Božimovskio vyresniojo (*Maldos krikščioniškos*), išspausdinta kartu su kitomis knygomis bendru *Knygos nobožnystės krikščioniškos* pavadinimu 1653, vėliau kartota. XVIII – XIX a. evangelikų reformatų maldaknyges pildė ir redagavo Mykolas Ceraskis ir Samuelis Nerlichas.

Lietuviškų maldų kūrimo ir vertimo istorijoje išskirtinai svarbi yra Danieliaus Kleino maldaknygė Naujos maldų knygelės, kuri pirmą kartą buvo išleista sykiu su jo giesmynu 1666. Maldaknygė daugiausia sudaryta iš originalių, paties Kleino sukurtų maldų, kurioms nemažą įtaką darė žymaus vokiečių barokinių maldų autoriaus J. Arndto maldų poetika ir struktūra. Įvairių redaktorių vis papildoma ir redaguojama Kleino maldaknygė buvo leidžiama iki pat XX a.

## Nuorodos
Literatūros enciklopedija
Venckai

**Venckai** (arba ***Venskai***) – kaimas Klaipėdos rajono savivaldybėje, 5 km į pietus nuo Priekulės, tarp Minijos ir Klaipėdos kanalo, prie kelio . Seniūnaitijos centras. Yra biblioteka.

## Etimologija

1736 m. čia minimas asmuo *Christoph Wentzckus*. Kaimo vardas kilęs iš pavardės *[[Venckus]]*, kuri laikoma slaviškos kilmės.

## Istorija

1736 m. gyveno 9 lietuvių šeimos, 1785 m. minimas kaip karališkasis kaimas su 10 sodybų (pateko į Įsruties apskrities Priekulės valsčių). 1849 m. iš Biržininkų atkelta pradinė mokykla. XIX a. buvo valsčiaus centras. XIX a. pabaigoje pastatytas mokyklos pastatas, kuris išliko. 1937 m. gyventojams reikalaujant buvo įsteigta lietuviška mokykla. XIX a. suformuota Venckų kaimo bendruomenė XIX a. viduryje tapo Klaipėdos apskrities valsčiaus centru.

1950–1993 m. buvo Gegužės 1-osios kolūkio centrinė gyvenvietė.

|}

## Gyventojai

;Žymūs žmonės
* Martinas Reisgys (gimė Venskuose 1886 m.), lietuvybės skleidėjas.

## Galerija

1958 09Gegužės1kol15Venckai.jpg|Venckų dvaras
1958 09Gegužės1kol17Venckai.jpg|Paminklas jūreiviams


## Šaltiniai
Ginduliai

**Ginduliai** – kaimas Klaipėdos rajono savivaldybės teritorijoje, 5 km į šiaurės rytus nuo Klaipėdos, 1 km į pietus nuo Slengių, prie plento .

## Etimologija

Vietovardis kilęs iš baltiško (galbūt prūsiško arba kuršiško) asmenvardžio *Gindulis* arba *Gindelis*. Pavardė *Gindulis* kaime paliudyta. 1540 m. minimas asmuo Paulius Gindulis (*Pawll Gyntell*).

## Istorija

Ginduliai minimi nuo XVIII a. pradžios. 1785 m. minimas kaip karališkasis kaimas, 5 sodybos. XX a. viduryje buvo nedidelis gatvinis kaimas, turėjo vėjo malūną.

Sovietmečiu buvo Klaipėdos tarybinio ūkio technikumo centrinė gyvenvietė.  XXI a. pradžioje pradėjo sparčiai plėstis kaip Klaipėdos priemiestis.

## Gyventojai

## Šaltiniai
Šukaičiai

**Šukaičiai** – kaimas Klaipėdos rajono savivaldybėje, 4 km į šiaurės rytus nuo Veiviržėnų, prie kelio , kairiajame Veiviržo krante. Seniūnaitijos centras.

## Gyventojai

## Šaltiniai
Svencelė

**Svencelė** – kaimas Klaipėdos rajono savivaldybės pietvakariuose, Kuršių marių pakrantėje, 2 km į pietus nuo Drevernos, šalia Svencelės pelkės ir Svencelės miško. Išlikusi senoji mokykla (nuo 1890 m., raudonų plytų), dvejos kapinaitės, tradicinės architektūros sodyba (namas, tvartas, daržinė), prieš nacius kovojusio Hanso Gedaičio kapas. Yra naftos verslovė.

Iki kaimo ateina kelias , pro mišką veda keliukas į Kintus ir Kiškius. Pietinėje dalyje telkšo pelkė (Svencelės telmologinis draustinis, Tyrų pelkių botaninis draustinis, Svencelės pievų botaninis zoologinis draustinis).

Rastas naftos telkinys.

## Etimologija

Svencelės vardas rašytiniuose šaltiniuose pasirodo XVI a. pradžioje. Antanas Salys šį vardą laiko kuršišku dėl šaknies *s* ir *c*. Laikydamas ankstesne formą Sveñcelė, Vilius Pėteraitis kildina ją iš kuršių kalbos *svent-* ‚šventas‘ ir nerijos kuršininkų *ceļš* ‚kelias‘. Kitaip Kazimieras Būga, kuris sieja su *šviñkti, švankùs*, taigi šaknį rekonstruoja su *š*, o ne su *s*.

Apylinkėse tarp Klaipėdos ir Priekulės yra keletas piliakalnių, senkapių, spėjamų šventviečių, galimas dalykas, kad per pelkes buvęs senas kelias tarp priešistorinių gyvenviečių ir marių.

## Istorija

Kaimo pietryčiuose, arčiau pelkės buvo senas alkakalnis – Šventkalnis, kur kūrenta amžinoji ugnis, bet sovietmečiu jis nukastas.

Rašytiniuose šaltiniuose Svencelė minima nuo 1509 m. (turėjo karčemos ir žvejybos privilegiją). 1539–1540 m. minimas karčemininkas ir 4 sodybos. 1737 m. paminėta pradinė mokykla, kuri buvo perkelta į Dreverną, nauja mokykla įkurta XIX a. pabaigoje, pastatas išlikęs. 1785 m. Svencelė buvo karališkasis kaimas su 14 sodybų.

1900 m. įkurta pradinė mokykla. LTSR metais – Drevernos žuvininkystės ūkio pagalbinė gyvenvietė.

Nuo 2004 m. buvusio ančių ūkio teritorijoje veikia jėgos aitvarų sporto centras, o nuo 2018–2019 m. kuriamas kanalų tinklas, privatus uostas ir gyvenvietė ant vandens.

## Šventkalnis

Kaime, prie Marių, yra Šventkalnis. Sakoma, kad ten senovėje gyveno milžinas, turėjęs 7 kaimynus, taip pat milžinus. Visi jie turėjo tik viena kirvį ir dirbdavo miško darbus, o dalijosi kirviu numesdami kirvį savo kaimynui, kai jau atliktas darbas. Kadangi Šventkalnio milžinas buvo netikėlis, už tai jį kartą nutrenkė Perkūnas.

Šį kalną protėviai pasirinko dievams garbinti, gal dėl to, kad apylinkėse nedaug kalnų. Čia kūrenta šventoji ugnis, pavasarį ir vasarą atkeliaudavo daug žmonių. Kelią į šventą kalną žmonės pavadino šventuoju keliu (*svents cels*), panašiai ir gyvenvietė pavadinta. Šis kalnas buvo ne tik šventovė, bet ir svarbus įspėjant apie priešo puolimą – tokiu atveju čia užkurdavo ugnį ir apylinkių vyrai sužinodavo apie pavojų, skubiai rinkdavosi į būrius, o moterys su seniais išsislapstydavo miške. Priešo grobio dalis būdavo paaukojama dievams. 

## Gyventojai

## Šaltiniai
Kalavijinės

**Kalavijinės** (*Trichiuridae*) – ešeržuvių (*Perciformes*) būrio žuvų šeima. Kūnas labai ilgas ir plokščias, iki 2 m ilgio, blizgantis ar melsvas. Paplitusios Indijos ir Ramiajame  vandenynuose. Gyvena priedugnyje. 

Šeimoje yra apie 40 rūšių.

## Gentys
* Juodosios kalavijos (*Aphanopus*)
** Aphanopus arigato
** Aphanopus beckeri
** Aphanopus capricornis
** Juodoji kalavija (*Aphanopus carbo*)
** Aphanopus intermedius
** Aphanopus microphthalmus
** Aphanopus mikhailini
* Trumpagalvės kalavijos (*Assurger*)
* Sidabrinės gelminės kalavijos (*Benthodesmus*)
* *[[Demissolinea]]*
* Mažagalviai siūlauodegiai (*Eupleurogrammus*)
* Dryžosios siūlauodegės kalavijos (*Evoxymetopon*)
* Uodeguotosios kalavijos (*Lepidopus*)
* Dygiosios siūlauodegės kalavijos (*Lepturacanthus*)
* Skiauterėtosios siūlauodegės kalavijos (*Tentoriceps*)
* Paprastosios siūlauodegės kalavijos (*Trichiurus*)
Gyvatinės skumbrės

**Gyvatinės skumbrės** (*Gempylidae*) – ešeržuvių (*Perciformes*) būrio žuvų šeima, kuriai priklauso bentosinės ir pelaginės gilių vandenų žuvys. Jų kūnas pailgas, 1–2 m ilgio ir iki 15–45 kg svorio. Dantys primena iltis ir panašios į barakudas. Turi ilgą dorsalinį peleką.

Šeimoje 16 genčių, 24 rūšys.
## Gentys
**[[Diplospinus]]*
*Gelminės gyvatinės skumbrės (*Epinnula*)
*Paprastosios gyvatinės skumbrės (*Gempylus*)
*Riebžuvės (*Lepidocybium*)
*Juodosios gyvatinės skumbrės (*Nealotus*)
*Rytinės gyvatinės skumbrės (*Neoepinnula*)
**[[Nesiarchus]]*
*Dygiosios gyvatmenkės (*Paradiplospinus*)
*Prometėjo žuvys (*Promethichthys*)
*Reksijos (*Rexea*)
**[[Rexichthys]]*
*Taukinės skumbrės (*Ruvettus*)
*Snekai (*Thyrsites*)
*Grakštieji snekai (*Thyrsitoides*)
*Snekinės skumbrės (*Thyrsitops*)
*Tonginės gyvatinės skumbrės (*Tongaichthys*)

## Šaltiniai
Ilgapelekė gelminė skumbrė

**Ilgapelekė gelminė skumbrė** (*Scombrolabrax heterolepis*) – ešeržuvių (*Perciformes*) būrio žuvų rūšis, priklausanti monotipinei – **ilgapelekių gelminių skumbrių** (*Scombrolabracidae*) šeimai.

Kūnas tamsiai rudas, iki 30 cm ilgio. Paplitusi vandenynuose.
Buriažuvinės

**Buriažuvinės** (*Istiophoridae*) – ešeržuvių (*Perciformes*) būrio žuvų šeima. Dydis – nuo 2,5 iki 5 m. Svoris 40-900 kg. Paplitusios vandenynų atogrąžų zonoje.

Šeimoje 3 gentys ir 11 rūšių.
## Gentys
*Buriažuvės (*Istiophorus*)
*Marlinai (*Makaira*)
*Iešmasnukiai (*Tetrapturus*)
Čos Malalis

**Čos Malalis** () – miestas Argentinoje, Neukeno provincijos šiaurėje, Anduose (Kordiljera del Viento kalnagūbrio papėdėje), netoli Domujo ugnikalnio, prie Neukeno upės.

Miestas įkurtas 1887 m. rugpjūčio 4 d. Iki 1904 m. buvo provincijos sostine. Miesto pavadinimas indėnų mapučių kalba reiškia „geltonas kiemas“.

## Šaltiniai

## Nuorodos
* Turizmas Čos Malalyje
Triušiažuvinės

**Triušiažuvinės** (*Siganidae*) – ešeržuvių (*Perciformes*) būrio žuvų šeima

Žuvų dydis – 25-40 cm. Paplitusios Indijos ir Ramiojo vandenynų atogrąžų zonų priekrantėse. 
 
Šeimoje yra viena gentis - **paprastosios triušiažuvės** (*Siganus*) ir 28 rūšys.
## Rūšys

* *[[Siganus argenteus]]* 
* Baltadėmis jūrų triušis *[[Siganus canaliculatus]]* 
* *[[Siganus chrysospilos]]* 
* Koralinis jūrų triušis *[[Siganus corallinus]]* 
* *[[Siganus doliatus]]* 
* *[[Siganus fuscescens]]* 
* *[[Siganus guttatus]]* 
* *[[Siganus javus]]* 
* *[[Siganus labyrinthodes]]* 
* *[[Siganus lineatus]]* 
* *[[Siganus luridus]]* 
* *[[Siganus magnificus]]* 
* *[[Siganus margaritiferus]]* 
* *[[Siganus nebulosus]]* 
* *[[Siganus niger]]* 
* *[[Siganus oramin]]* 
* *[[Siganus puelloides]]* 
* *[[Siganus puellus]]* 
* *[[Siganus punctatissimus]]* 
* *[[Siganus punctatus]]* 
* *[[Siganus randalli]]* 
* Auksadryžis jūrų triušis *[[Siganus rivulatus]]* 
* *[[Siganus spinus]]* 
* *[[Siganus stellatus]]* 
* *[[Siganus sutor]]* 
* *[[Siganus trispilos]]* 
* *[[Siganus tumifrons]]* 
* *[[Siganus unimaculatus]]* 
* *[[Siganus uspi]]* 
* Kirmėlinis jūrų triušis *[[Siganus vermiculatus]]* 
* *[[Siganus virgatus]]* 
* *[[Siganus vulpinus]]*
Musulmonžuvės

**Musulmonžuvės**, arba **maurų stabai** (*Zanclidae*) – ešeržuvių (*Perciformes*) būrio žuvų šeima, kurioje yra vientelė rūšis – **raguotoji musulmonžuvė** (*Zanclus cornutus*). Dydis – apie 22 cm. Paplitusi tropikinio ir subtropikinio klimato vandenyse, lagūnose, tarp koralinių rifų Indijos ir Ramiajame vandenynuose. Į ją panašios šeriadantės kabubos (Heniochus).
Juodasmakris delfinas

**Juodasmakris delfinas** (*Lagenorhynchus australis*) yra nedidelis delfinas, sutinkamas vandenyse aplink Ugnies Žemę Pietų Amerikoje.

Gimę juodasmakriai delfinai yra apie 1 m ilgio, suaugę – 2,1 m. Suaugę juodasmakriai delfinai sveria 115 kg. Snukis ir smakras tamsiai pilki. Nugara juoda, pilvas baltas, taip pat po baltą dėmę yra po kiekvienu iš pelekų, kurios vadinamos „pažastimis“. Patys pelekai nedideli.
Domujas

**Domujo ugnikalnis** () – stratovulkanas Argentinoje, Neukeno provincijos šiaurėje, į šiaurę nuo Čos Malalio. Iškilęs 4707 m Anduose, *Cordillera del Viento* kalnagūbryje. Tai aukščiausia Patagonijos regiono vieta, todėl dažnai vadinama „Patagonijos Stogu“ (). Pavadinimas kilo iš mapučių k. žodžių, reiškiančių „drebėti ir dundėti“. Pirmasis įkopė Lino del Valle Carvajal 1903 m. lapkričio 15 d.

## Nuorodos

* Pasaulio ugnikalnių duomenų bazė
Katedralio kalnas (Argentina)

**Katedralio kalnas** () – viršukalnė Argentinoje, Rio Negro provincijoje, Nahuel Huapi nacionalinio parko teritorijoje, 19 km nuo Bariločės. Aukštis 2405 m.

Čia yra didžiausias Pietų Amerikoje slidinėjimo centras. Slidinėjimo takų ilgis >100 km. Taip pat svarbus turistinis centras. Nuo kalno atsiveria panoramos į Nahuel Huapi ežerą. Populiarūs žygiai.

## Nuorodos

* Slidinėjimas Bariločėje
Inklingai

**Inklingai** buvo Oksfordo universitete XX a. 4-6 dešimtmetyje gyvavusi literatų diskusijų grupelė. Jos nariai daugiausia buvo universiteto akademikai. Inklingams priklausė J. R. R. Tolkienas, C. S. Lewisas, Owen Barfield, Charles Williams, Adam Fox, Hugo Dyson, Robert Havard, Nevill Coghill, Charles Leslie Wrenn, Roger Lancelyn Green, James Dundas-Grant, John Wain, R. B. McCallum, Gervase Mathew, C. E. Stevens, J.A. W. Bennett, lordas David Cecil, Christopher Tolkien ir Warren Lewis.

Inklingai buvo literatūros mėgėjai ir profesionalūs tyrinėtojai. Jie domėjosi magine fantastika. Savo darbuose daug kur rėmėsi krikščioniškomis vertybėmis, tačiau tarp jų būta ir ateistų bei antroposofų.

Visi inklingai buvo vyrai (kaip įprasta to meto universiteto klubams). Per susitikimus jie skaitydavo savo kūrybą. Inklingai pirmieji išgirdo skaitant Lewiso romaną „Out of the Silent Planet“, Tolkieno „Žiedų valdovą“ ir kt. Įprastinė inklingų susitikimo vieta buvo Lewiso kambariai Magdalenos koledže arba užeigoje „The Eagle and Child“, kurią perkrikštijo „The Bird and the Baby“ arba tiesiog „The Bird“. Tačiau čia savo rankraščių neskaitydavo. Vėliau susirinkimai persikėlė į barą „The Lamb and Flag“.

Būrelio pavadinimas siejasi su apie 1931 m. universiteto studento Edward Tangye Lean įkurtu klubu, kurio tikslas buvo garsiai skaityti savo kūrybą. Šiam klubui priklausė studentai ir dėstytojai, tarp jų buvo ir Tolkienas su Lewisu. 1933 m. Leanas paliko Oksfordą, ir klubas apmirė, tačiau pavadinimą Lewisas su Tolkienu panaudojo savo būreliui pavadinti.
Minotauras (filmas)

**Minotauras** – 2005 JAV siaubo filmas. Siužetas remiasi graikų mitu apie Kretos legendinę pabaisą Minotaurą, tačiau filme pateikta stipriai pakeista istorijos versija.

## Aktoriai
: *Aktorius – filmo veikėjas*
* Tom Hardy – Teo (Tesėjas)
* Michelle Van Der Water – Rafaela
* Tony Todd – Deukalionas
* Lex Shrapnel	- Tiro
* Jonathan Readwin – Danu
* Rutger Hauer	- Kirnanas
* Maimie McCoy	- Morna
* Lucy Brown – Didi
* James Bradshaw – Ziko
* Fiona Maclaine – Vena
* Claire Murphy – Nana
* Ingrid Pitt – Sibilė
* Ciaran Murtagh – Turagas
* Angela Furtado – Rafaelos tarnaitė
* Donata Janietz – Fiona
Tronadoras

**Tronadoras** () – užgesęs ugnikalnis Anduose, Argentinos ir Čilės pasienyje, netoli Bariločės miesto, Nahuel Huapi nacionaliniame parke. Aukštis 3491 m. Dengia net 7 ledynai (Friaso, Alersės, Kastanjo Overo, Manso, Peuljos, Kasa Pangės, Rio Blanko). Pavadinimas *Tronador* ispanų k. reiškia „griausmavaldį“.

Pirmasis įkopė Hermann Claussen 1934 m. sausio 29 d.

## Šaltiniai
Niuafo'ou

**Niuafoʻou** (pažodžiui „naujas kokoso riešutas“) – šiauriausia Tongos karalystės sala, esanti pietinėje Ramiojo vandenyno dalyje, tarp Fidžio ir Samoa. Saloje gyvena apie 750 gyventojų.

Niuafoʻou yra ugnikalnis, ilgą laiką buvęs aktyvus. Išsiveržimų būta 1853, 1912, 1929, 1935, 1936, 1943, 1946 metais.
Žalčiagalvinės

**Žalčiagalvinės** (*Channidae*) – ešeržuvių (*Perciformes*) žuvų šeima. Gyvena gėluose vandenyse Afrikos ir Rytų Azijos atogrąžinėse srityse. Sugeba peršliaužti į gretimus vandens telkinius, nes kvėpuoja oru. Žuvų dydis – 20–120 cm. Turi ilgą nugarinį peleką, didelę burną su dantimis.

Šeimoje 2 gentys ir apie 30 rūšių.

## Gentys
* Žalčiagalviai (*Channa*)
* *[[Parachanna]]*
Niuatoputapu

**Niuatoputapu** – Tongos Karalystės sala Ramiajame vandenyne. Ji išsidėsčiusi šalies šiaurėje, netoli Samoa sienos, 167 km į šiaurę nuo Vava'u ir 516 km į šiaurę nuo Tongatapu. Salos plotas 18 km², yra oro uostas. Gyvena apie 1 200 gyventojų. Koordinatės . Oficialiai deklaruojama, kad žmonės kalba Niuatoputapu kalba, tačiau ši kalba seniai yra išnykusi ir iš tikrųjų daugiausia kalbama tongiečių kalba.
Medūznaminės

**Medūznaminės** (*Stromateidae*) – ešeržuvių (*Perciformes*) žuvų šeima. Paplitusios ties Amerika, vakarų Afrika, Indijos ir Ramiojo vandenynų priekrančių zonoje. Gyvena priedugnyje. Kai kurių rūšių jaunikliai slepiasi po medūzomis.

Šeimoje 3 gentys, 17 rūšių.
## Gentys
*Azijinės medūznamės (*Pampus*)
*Amerikinės medūznamės (*Peprilus*)
*Paprastosios medūznamės (*Stromateus*)
Vakarų Viru apskritis

**Vakarų Viru apskritis** arba **Lenė Viruma** () – viena iš 15 Estijos apskričių, esanti šalies šiaurėje. Išsidėsčiusi šalies šiaurės rytuose, tarp Rytų Viru, Jegevos, Jarvos ir Harju apskričių. Administracinis centras – Rakverė.

## Geografija

Šiaurinė apskrities dalis išsidėsčiusi žemumoje, kuri Baltijos glintu leidžiasi į Suomijos įlanką. Likusi dalis yra Pandiverės aukštumoje. Apskričiai priklauso įlankoje esančios nedidelės *Uhtju* ir *Vaindloo* salelės. Vakarų Viru garsėja klinčių telkiniais. Gausu miškų, pelkių, ežerų, upių (svarbiausios *Kunda, Valgejõgi*). Čia įkurtas pirmasis Estijoje *Lahemaa* nacionalinis parkas.

## Ekonomika

Svarbiausia ūkio šaka – klinčių gavyba. Taip pat vystoma žvejyba, miškininkystė, žemės ūkis. Alkoholinių gėrimų pramonė (net 3/4 šalies spirito gamybos).

## Gyventojai

Dauguma gyventojų susitelkę centrinėje apskrities dalyje. Didesnė gyventojų dalis estai, tačiau nemažai rusų.

Miestai:
* Rakverė,
* Kunda,
* Tapa,
* Tamsalu.

## Administracinis skirstymas
**Miestų savivaldybės**:
* Kunda
* Rakverė
**Kaimų savivaldybės ([[Valsčius (Estija)|valsčiai]]):**
* Haljalos valsčius
* Kadrinos valsčius
* Laekverė
* Rakė
* Rakverės valsčius
* Riagaverė
* Semeru
* Tamsalu
* Tapos valsčius
* Vihula
* Vinio valsčius
* Viru Nigulos valsčius
* Veike Marjos valsčius


Porkuni linnuse väravatorn.jpg
Sagadi mõisa peahoone pargipoolne külg.jpg
Malla mõisa peahoone 2012.jpg
Muuga mõisa tuuleveski.jpg
Laekvere mänd 04-2012.JPG
Neeruti Eesjärv.jpg


## Nuorodos
* Oficiali svetainė
TV Daina

**TV daina** buvo pirmasis Andriaus Mamontovo solinis singlas, išleistas 1998 metais.

Dainos tekstas – tiesiogiai, atvirai kritikuojantis žiniasklaidą, komercializaciją, masinį smegenų plovimą. *TV dainai* būdingas ypač agresyvus tonas, paprastai retai girdimas Andriaus Mamontovo repertuare.

Muzika ir žodžiai Andriaus Mamontovo.

## Dainos
# TV Daina
# Mano namai
# TV Daina (alternatyvi versija)
# Ciūricho varpai
Rakverė

**Rakverė** () – miestas šiaurės Estijoje, Pandiverės aukštumoje, 20 km į pietus nuo Suomijos įlankos. Vakarų Viru apskrities ir Rakverės valsčiaus administracinis centras. Svarbus Estijos susisiekimo mazgas. Iš miesto keliai ir geležinkeliai veda į Taliną, Narvą, Tartu, Pernu. Maisto, medienos apdirbimo, tekstilės pramonė.

*Tarvanpää* pilies (XIII–XVI a.) griuvėsiai (dabar muziejus), istorijos muziejus, bronzinė tauro statula, pastatyta miesto 700 m. jubiliejaus proga, Rakverės bažnyčia (XV a.), vėjo malūnas (XVIII a.).

## Istorija
1226 m. pirmą kartą Livonijos kronikose paminėta *Tarvanpää* pilis. Tai akmeninė tvirtovė, įkurta ant *Vallimägi* kalvos, buvusioje viru genties pilies vietoje. 1302 m. birželio 12 d. Rakverė gavo miesto teises.

## Sportas

* Rakvere JK Tarvas – futbolo klubas iš Rakverės.

## [[Miestai-partneriai]]
*  Nurmas, Suomija
*  Lapenranta, Suomija
*  Poris, Suomija
*  Liutjenburgas, Vokietija
*  Sigtuna, Švedija
*  Senakis, Gruzija
*  Kuopijas, Suomija
*  Panevėžys, Lietuva

## Galerija

Rakvere linnuse varemed vallikraaviga1.jpg|
Rakvere linnuse varemed vallikraaviga2.jpg|
Rakvere kirik 05-06-2012.jpg|
Rakvere mõisa park.jpg|
Vallimäe tuuleveski.jpg|
Rakvere mõisa peahoone ja teatrihoone.jpg|


## Šaltiniai

## Nuorodos
* 
* Oficiali svetainė
* Rakverė Rusijos Imperijos sudėtyje
* Miesto internetinė svetainė ,
Ancrene Wisse

**Ancrene Wisse** (**Ancrene Riwle**) – nurodymų atsiskyrėlėms, gyvenusioms bažnyčiose (*anchoress*), knyga, parašyta XIII a. viduryje anglų kalba.

Yra vienuolika rankraščio versijų. Seniausias rankraštis saugomas *Corpus Christi* koledže Kembridžo universitete.

*Ancrene Wisse* išvardija maldas, rekomenduojamas atsiskyrėlėms, aptaria pagundas, kurios galėtų jų laukti, lygina atsiskyrėles su paukščiais, vardija ydas ir jų taisymo būdus.
Seras Gaveinas ir Žaliasis Riteris

**Sir Gawain and the Green Knight** („Seras Gaveinas ir Žaliasis Riteris“) – XIV amžiaus poema. Istorija apie serą Gaveiną ir Žaliąjį Riterį daug senesnė, joje yra elementų, atėjusių iš keltų mitologijos.

Poema užrašyta rankraštyje drauge su trimis kitomis. Visas keturias poemas sieja tam tikras vidurinės anglų kalbos dialektas. Rankraštis saugomas Britų muziejuje. Šiuolaikinė redakcija pirmąkart publikuota 1925 m. (red. J. R. R. Tolkien ir E. V. Gordon).
Srovės tankis

**Srovės tankis** – vektorinis, fizikinis dydis skaitine verte lygus elektros krūviui, pratekančiam per laiko vienetą pro vienetinį plotą. Kai nuolatinė srovė *I* teka pakankamai ilgai plonu laidu, galima sakyti, kad išilgai jo judantys krūvininkai statmename ploto *S* skerspjūvyje pasiskirsto tolygiai. Tuomet srovės tankis bus lygus:

: j = |\vec j| = \frac{I}{S_\bot}.

Elektros srovės tankis skaitine verte lygus srovės, kuri prateka per laidininko statmeno skerspjūvio plotą, stipriui. Srovės tankio vienetas yra amperas kvadratiniam metrui (A/m²).
Jei laidininkas yra sudėtingos formos ir srovė jame teka kampu \alpha į kryptį, kurios atžvilgiu norima apskaičiuoti srovės tankį, naudojama formulė

: j=\frac{dI}{dS_\bot}\equiv {dI} \cdot {dS \cos{\alpha}}.

Pavyzdžiui, srovės tankis įprasto laido skersine kryptimi lygus nuliui, nesvarbu kokia srovė tekėtų išilgai (\cos 90^o = 0).

Šią lygybę galime užrašyti kaip dviejų vektorių skaliarinę sandaugą:
: dI=\mathbf{j}\cdot d\mathbf{S}.
 
Matematinė srovės tankio išraiška:
: \vec{j}=qn\vec{v_d}, 

kur
: \vec{j} \!\  – srovės tankis,
: n \!\  – dalelių tankis tūrio vienete,
: q \!\  – dalelės krūvis,
: \vec{v_d}  – dalelių dreifo greitis.

## Šaltiniai
Steven Gerrard

**Stivenas Džordžas Džerardas** (; g. 1980 m. gegužės 30 d.) – anglų futbolininkas, futbolo treneris, ilgametis Anglijos rinktinės ir „Liverpool“ klubo saugas bei kapitonas, .

Buvęs Liverpulio komandos kapitonas, taip pat yra buvęs nacionalinės rinktinės kapitonu, kai nežaidė D. Bekhemas.

S. Gerrardas į Liverpulio klubą atėjo vaikystėje – 1989 metais, iki 1998 metų žaidė jaunimo komandose, o 1998 metais perėjo į pagrindinę komandą, kurioje žaidė iki 2014-15 metų sezono pabaigos.

2006 m. žaidė pasaulio čempionato finaliniame etape, kur antrosiose ir trečiose rungtynėse pelnė po įvartį.

2015 m. liepos mėnesį pasirašė kontraktą su Los Andželo „Galaxy” klubu.

Baigęs futbolininko karjerą, pradėjo dirbti treneriu. Su Glazgo „Rangers“ laimėjo Škotijos čempionatą.

## Pasiekimai
**Liverpool**
* Pirma vieta
** 2000–2001 ir 2005–2006 FA taurė
** 2000–2001 ir 2002–2003 Anglijos lygos taurė
** 2004–2005 UEFA Čempionų lyga
** 2000–2001 UEFA taurė
** 2001 ir 2006 FA Community Shield (Futbolo Asociacijos Bendruomenės skydas; anksčiau Charity Shield)
** 2001 ir 2005 Europos Supertaurė

* Antra vieta
** 2005 FIFA pasaulio klubų čempionatas
** 2004–2005 Anglijos lygos taurė
** 2002 FA Community Shield (Futbolo Asociacijos Bendruomenės skydas; anksčiau Charity Shield)
** 2001–2002 FA Premier League
** 2006–2007 UEFA Čempionų lyga

**Asmeniniai**
** 2007 Member of the Order of the British Empire (MBE)
** 2006 PFA (Profesionalių futbolininkų asociacija) Metų žaidėjas
** 2004–2005 UEFA Čempionų lygos naudingiausias žaidėjas
** 2001 PFA jaunių metų žaidėjas

## Dalyvavimas čempionatuose

|}

## Šaltiniai

## Nuorodos
* https://lfc.tv/team/squad/gerrard/
* http://www.uefa.com/competitions/UCL/players/player=31484/index.html
Ashley Cole

**Ešlis Koulas** (; g. 1980 m. gruodžio 20 d.) – anglų futbolininkas, Anglijos rinktinės ir Chelsea klubo gynėjas.

Nacionalinėje komandoje žaidžia nuo 2001 m. kovo 28 d., su rinktine žaidė 2006 m. pasaulio čempionate.

## Pasiekimai
;Arsenal
* Premier League: 2001–02, 2003–04 m.
* FA taurė: 2002, 2003, 2005 m.
* FA Community Shield: 2002, 2004 m.

;Chelsea
* Premier League: 2009–10 m.
* FA taurė: 2007, 2009, 2010, 2012 m.
* Anglijos futbolo lygos taurė: 2007 m.
* FA Community Shield: 2009 m.
* UEFA Čempionų lyga: 2012 m.

## Dalyvavimas čempionatuose

|}

## Nuorodos
Sūsninkai

**Sūsninkai** – kaimas Kalvarijos savivaldybėje, 8 km į pietryčius nuo Kalvarijos, šalia kelio . Piečiau kaimo auga Sūsninkų miškas. Veikia Nemunaičių mokyklos skyrius, paštas, dvi parduotuvės, ŽŪB „Šaltekšnis“.

Dalis kaimo vadinasi *Jaruzolimas*.

## Istorija

XIX a. priklausė Kalvarijos parapijai, Raudenio valsčiui. Pokario metais apylinkėse veikė Tauro apygardos, Vytauto partizanų rinktinės Lietuvos partizanai.

|}

## Gyventojai

## Šaltiniai
Mindaugai

**Mindaugai** (arba ***Mindaugiai***) – buvęs kaimas Kalvarijos savivaldybėje, tarp Kamšų ir Sūsninkų. Kamšų kaimo dalis. Stovi medinė Mindaugų Šv. Mykolo bažnyčia (pastatyta 1941 m.).

## Istorija

Mindaugai įkurti XX a. tarpukariu, kai kilo nesutarimų tarp Kamšų ir Susninkų gyventojų, kuriam kaimui priskirtina nauja kuriamoji parapija.

## Nuorodos
*
Pragaro vaikis

**Pragaro vaikis** () – 2004 JAV fantastinis veiksmo filmas. Leidėjas – Columbia Pictures. Filmas yra Pragaro vaikio (*Hellboy*) komiksų adaptacija.

## Aktoriai
Aš – robotas

**Aš – robotas** () – 2004 m. JAV mokslinės fantastikos filmas. Muzika – Marco Beltrami. Leidėjas – 20th Century Fox. Filmo siužetas paremtas Aizeko Azimovo (*Isaac Asimov*) to paties pavadinimo knyga.

## Aktoriai
: *Aktorius – filmo veikėjas*
* Will Smith – Del Spooner
* Bridget Moynahan – Susan Calvin
* Alan Tudyk – Sonny
* James Cromwell – Dr. Alfred Lanning
* Bruce Greenwood – Lawrence Robertson
* Adrian Ricard – Adrian L. Ricard
* Chi McBride – Lt. John Bergin
* Jerry Wasserman – Baldez
Kobo Abė

**Kobo Abė** (安部 公房 Abe Kōbō, tikrasis vardas – 安部 公房 Abe Kimifusa, 1924 m. kovo 7 d. Tokijuje – 1993 m. sausio 22 d.) – japonų rašytojas.

## Biografija

Tėvas – Mukdeno Imperatoriškojo universiteto medicinos fakulteto dėstytojas.

Vaikystę ir jaunystę rašytojas praleido Mandžiūrijoje. Gyvenimas kitos kultūros šalyje praplėtė Kobo Abės akiratį.

1941 m. šeima grįžo į tėvynę.

1943–1948 m. mokėsi Tokijo universiteto medicinos fakultete.

1947 m. paskelbė savo poemą Mumei Shishu („Nežinomo poeto poema“).

1948 m., po universiteto baigimo, rašytojas kurį laiką dirbo gydytoju, buvo komunistų partijos narys, iš kurios išstojo po įvykių Vengrijoje. Nejusdamas pašaukimo profesijai ir nusivylęs politika Kobas Abė pasišventė literatūrai.

1948 m. paskelbė savo pirmą novelę „Owarishi michi no shirube ni“ („Kelio ženklas gatvės gale“).

Pasireiškė kaip avangardinis novelistas, tačiau buvo nežinomas iki 1962 m., kol paskelbė romaną „Moteris smėlynuose“, pelniusį pasaulinį pripažinimą.

1973 m. Tokijo mieste įkūrė studiją, kurioje inovaciniais metodais ugdė aktorius.

## Apdovanojimai

# 1951 m. Akutagava apdovanojimas – S. Karuma nusikaltimas, (Kabe S. Karuma shi no hanzai,「壁 S・カルマ氏の犯罪」)
# 1967 m. Tanizaki apdovanojimas – Draugai, (Tomodachi, 友達)

## Bibliografija

Vertimai į lietuvių kalbą:
* **Moteris smėlynuose**, **Svetimas veidas** / iš rusų kalbos vertė Dalia Lenkauskienė. 2-asis leid., Vilnius, Vaga, 1987, 299 p. pirmas leidimas – 1968 m.
* **Žmogus – dėžė** romanas / iš japonų kalbos vertė R. Bajarūnas. Vilnius, Vaga, 1991, 116 p.
* **Svetimas veidas** romanas – alegorija / iš rusų kalbos vertė Dalia Lenkauskienė. Vilnius, Vaga, 1973, 283 p.
* **Kengūros sąsiuvinis** romanas / iš prancūzų kalbos vertė Galina Baužytė-Čepinskienė. Vilnius, Versus aureus, 2005 (Vilnius, Vilniaus spauda), 157 p.

## Nuorodos
Vilkso Žemės krateris

**Vilkso Žemės krateris** – krateris, atsiradęs prieš 250 mln. metų nukritus apie 48 km pločio meteoritui.

Manoma, kad meteorito smūgis sukėlė masinį išmirimą ir Australijos atskilimą nuo Gondvanos žemyno. Po šio išmirimo Žemėje atsirado ir pradėjo dominuoti dinozaurai. **Vilkso Žemės meteoritas** sukūrė apie 500 km. (483 km) pločio kraterį, esantį Antarktidoje Vilkso Žemėje 1,6 km gylyje. Atrastasis meteoritas buvo 4 kartus didesnis už Čiksulubo, kuris sukėlė dinozaurų išmirimą atsitrenkęs į Žemę prieš 65 mln. metų.

Kraterį atrado Ralph von Frese ir Laramie Potts išnagrinėję NASA GRACE palydovo matavimų duomenis. Atradėjai pastebėjo masės koncentracijos anomaliją, ištyrę duomenis detaliau priėjo išvadą, kad ją sukėlė milžiniško meteorito smūgis.

## Nuorodos
* SPACE.com:Giant Crater Found: Tied to Worst Mass Extinction Ever 
* GABC.net.au: iant meteor spawned Australian continent, scientists say 
* Nature.com: Does a giant crater lie beneath the Antarctic ice?
Inicialas

**Inicialas** ( 'esantis pradžioje') – tai išdidinta pirmoji teksto raidė, užimanti kelias eilutes. Ši raidė dažniausiai būna parašyta kitokiu šriftu, kitokia spalva ar kitaip išdabinta. Raidė neretai būna kvadratiniame rėmelyje. Inicialais pradedami knygos skyriai, dalys, pastraipos, o retkarčiais ir kiekviena didžioji raidė keičiama į inicialą.

Inicialas senais laikais būdavo geros knygos ženklas. Išradus rašomąsias mašinėles, inicialai buvo užmirštami, nors dabar jie retkarčiais sutinkami kai kuriose, dažniausiai pasakų, knygose.

## Nuorodos
* Daug nemokamų kompiuterinių šriftų su inicilais
Kabantieji Babilono sodai

**Kabantieji Babilono sodai** (arba **[[Semiramidė]]s sodai**) – sodų kompleksas, pastatytas senovės mieste Babilone, Eufrato pakrantėje. Laikomi vienu iš senovės septynių pasaulio stebuklų. Neišlikę.

Manoma, kad šie sodai sukurti apie 600 m. pr. m. e. Pasak senovės graikų legendos, sodai buvo sukurti, nes karaliaus Nabuchodonosaro II žmona Amytis ilgėjosi savo gimtųjų namų Medijoje. Karalius negalėjo žiūrėti į liūdinčią žmoną ir nusprendė ją nudžiuginti didžiuliais sodais, priminsiančiais jai namus ir kad ji pasijustų it miškais apaugusiuose gimtinės kalnuose. Nelabai aišku kodėl kabantieji sodai vadinti ir Semiramidės, keliais amžiais anksčiau valdžiusios Asirijos karalienės vardu.

Kabantys sodai turėjo būti prie upės, kad lengviau būtų juos drėkinti. Sodai buvo sukurti viena virš kitos buvusiose terasose, galėjusiose siekti 40 m aukštį. Visas statinys turėjo piramidės formą, nes aukščiau esančios terasos buvo mažesnės už žemiau esančias. Terasos buvo išklotos akmens luitais, užlietais švinu. Kiekviena terasa laikėsi ant stambių suremtų akmeninių gegnių, kurios sudarė kolonadą. Statinio pagrinde buvo didelis ketvirtainis pamatas. Į kiekvieną terasą suvežta tiek žemės, kad jose galėjo įsišaknyti ir dideli medžiai.

Į sodus buvo sodinami įvairiausių rūšių augalai: figos, migdolai, riešutmedžiai, granatai, vijoklinės rožės, vandens lelijos ir daugybė kitų – buvo atgabenti iš visos imperijos. Sodams drėkinti buvo naudojamas Eufrato upės vanduo. Siurbliais pakeltas iki viršutinės terasos, vanduo tekėjo žemyn, taip vėdindamas ir drėkindamas sodus. Tarp terasų įrengtose salėse vyko puotos.

## Rašytiniai šaltiniai

Apie Babilono sodus žinome iš šių penkių autorių:
* chaldėjo Beroso
* Diodoro Siciliečio
* Ktesijo iš Knido
* Strabono
* Filono Bizantiečio
Didier Drogba

**Didijė Drogba** (*Didier Yves Drogba Tébily*; g. 1978 m. kovo 11 d.) – buvęs Dramblio Kaulo Kranto futbolininkas, ilgametis rinktinės kapitonas.

## Biografija
Didijė Drogba vaikystėje persikėlė iš Dramblio Kaulo Kranto į Prancūziją, gyveno pas savo dėdę, futbolininką Mišelį Gobą. Pradžioje jis treniravosi „Levallois SC“ klube, bet nepalikęs didelio įspūdžio treneriui, į pagrindinę komandą nepakviestas. Vėliau Drogba persikėlė į Le Maną, treniravosi vietinėje komandoje, bet dėl šeimyninių aplinkybių, negalėjo skirti viso laiko futbolui. Tik sulaukęs 21-erių metų žaidėjas debiutavo „Le Mans“ pagrindinėje komandoje, o 1999 m. pasirašė kontraktą. Pirmieji sezonai žaidėjui nebuvo labai rezultatyvūs, jį taip pat kamavo traumos.

2002 m. už 80 tūkst. svarų Drogba parduotas Ligue 1 klubui „Guingamp“. Nors pradžioje žaidėjas niekuom neišsiskyrė, tačiau kitame sezone sužibėjo – per 34 lygos varžybas įmušė 17 įvarčių. Po tokio pasirodymo Drogba susilaukė galingesnių klubų dėmesio ir už 3,3 mln. svarbų parduotas „Olympique Marseille“. Čia jis per lygos sezoną įmušė 19 įvarčių, dar 5 UEFA Čempionų lygoje ir 6 UEFA taurėje (pasiekė pastarojo čempionato finalą).

2004 m. Didijė Drogba sudarė 24 mln. svarų sutartį su „Chelsea“. Čia jis įsitvirtino kaip svarbiausias komandos puolėjas, ženkliai prisidėjęs prie daugelio komandos pergalių. 2012 m. Drogba taip pat įnešė didelį indėlį į „Chelsea“ pergalę Čempionų lygos finale prieš „Bayern“ – jis rungtynių pabaigoje įmušė išlyginamą įvartį bei realizavo lemiamą baudinį 11 m baudinių serijoje.

2012 m. birželio 20 d. pasirašė 2,5 m. kontraktą su Kinijos Šanchajaus „Shenhua“ klubu.

Nacionalinėje komandoje žaidžia nuo 2002 m. rugsėjo 8 d., su rinktine žaidė dvejas 2006 m. pasaulio čempionato rungtynes, pelnė vieną įvartį. Su rinktine dalyvavo 2006, 2008, 2010, 2012 m. Afrikos Tautų taurės turnyruose, juose mušė po kelis įvarčius.

Didijė Drogba taip pat yra aktyvus visuomenės veikėjas, prisidedantis prie žmonių gerbūvio gerinimo Dramblio Kaulo Krante, šalies pilietinio karo metu aktyviai tarpininkavo siekdamas sutaikyti tautą.

## Pasiekimai
* Prancūzijos metų žaidėjas (2004 m.)
* Premier lygos čempionas (2005, 2006, 2010 m.)
* ''Carling'' taurės čempionas (2005)
* FA Community Shield čempionas (2005, 2009 m.)
* UEFA Čempionų lygos laimėtojas (2012 m.)
* Afrikos Tautų taurės sidabro medalininkas (2006, 2012 m.)
* Afrikos metų futbolininkas (2006, 2009 m.)
* Rezultatyviausias visų laikų DKK rinktinės žaidėjas
* Premier League rezultatyviausias žaidėjas (2007, 2010 m.)

## Dalyvavimas čempionatuose

|}

## Išnašos

## Nuorodos
* 
* Didier Drogba
Nacionalinė futbolo klubų asociacija

**Nacionalinė futbolo klubų asociacija** (**NFKA**) – buv. organizacija, įsteigta Lietuvos futbolo klubų, kurių komandos dalyvauja Lietuvos aukščiausiojo lygmens futbolo čempionate. NFKA Lietuvos futbolo federacijos pavedimu organizavo A lygos varžybas. NFKA buvo įkurta 2003 m. lapkričio 20 d. ir veikė iki 2009 metų, kai A lygos organizavimą tiesiogiai perėmė LFF. Klubų netenkino LFF A Lygos organizavimas, ir klubų iniciatyva 2013 m. įkurta Lietuvos futbolo klubų asociacija (LFKA), o 2015 m. pabaigoje - Lietuvos futbolo klubų asociacija A Lyga (LFKA A Lyga).

## Veikla

NFKA vadovaujasi Tarptautinės futbolo asociacijų federacijos (FIFA), Europos futbolo asociacijų sąjungos (UEFA) bei Lietuvos futbolo federacijos (LFF) įstatais, reglamentais, taisyklėmis ir kitais dokumentais bei taiko Tarptautinės futbolo asociacijų tarybos (IFAB) nustatytas futbolo žaidimo taisykles. 

## Tikslai ir uždaviniai
NFKA tikslai ir uždaviniai yra skatinti, vystyti bei populiarinti futbolo žaidimą bei kelti profesionalaus futbolo lygį Lietuvoje. Taip pat organizuoti bei vykdyti aukščiausiojo lygmens profesionalių Lietuvos futbolo klubų vyrų komandų čempionatą Lietuvos respublikoje; organizuoti teisės, vadybos, marketingo ir kitokią reikalingą pagalbą, kurios tikslas yra apginti Asociacijos narių interesus ir teises.

## Valdymas
Aukščiausias NFKA valdantysis organas – visuotinis susirinkimas. Jo kompetencija – NFKA įstatų pakeitimas ir papildymas, valdybos teikiamo biudžeto tvirtinimas, NFKA Valdybos narių rinkimas ir atšaukimas, NFKA garbės nario vardo suteikimas, NFKA reorganizavimas, kitų NFKA veiklos klausimų sprendimas ir NFKA tikslų nustatymas.

Laikotarpiu tarp NFKA visuotinių susirinkimų NFKA veiklai vadovauja Valdyba. Jos kompetencija yrs visuotinių susirinkimų ir Valdybos posėdžių rengimas ir jų šaukimas; darbo grupių kūrimas specialioms NFKA veiklos užduotims vykdyti; administracijos vadovo ir vyr. finansininko priėmimas į darbą; reikalingos struktūros ir infrastruktūros organizavimas ir kitų, su NFKA veikla susijusių, klausimų sprendimas; futbolo klubų, pageidaujančių tapti naujais NFKA nariais, pareiškimų analizavimas bei teikimas Visuotiniam susirinkimui; NFKA simbolių kūrimas ir jų naudojimo tvarkos nustatymas; kitų klausimų bei uždavinių, nepriskirtų Visuotinio susirinkimo ar administracijos kompetencijai, sprendimas ir įgyvendinimas.

NFKA operatyvią veiklą organizuoja ir vykdo NFKA administracija. Administracijai vadovauja administracijos vadovas – direktorius. Jis organizuoja NFKA administracijos veiką; sprendžia NFKA organizacinius, ūkinius bei finansinius klausimus; pateikia Valdybai darbo planus, teikia informaciją NFKA nariams apie NFKA valdymo organų priimtų nutarimų vykdymą; leidžia įsakymus, reguliuojančius administracijos veiklą; priima ir atleidžia NFKA administracijos darbuotojus; vykdo kitas, NFKA įstatuose numatytas funkcijas.

## NFKA klubai
NFKA buvo įsteigta 2003 metais 7 Lietuvos klubų, kurių komandos dalyvavo A lygos futbolo čempionate.
* Atlantas
* Ekranas
* FBK Kaunas
* Sūduva
* Vėtra
* FC Vilnius
* Žalgiris

## Šaltiniai
Modernieji krikščionys demokratai

**Modernieji krikščionys demokratai** (**MKDP**) – 1998 m. atskilusi Krikščionių demokratų partijos dalis. 2003 m. susijungus su Lietuvos liberalų sąjunga ir Lietuvos centro sąjunga sudaryta Lietuvos liberalų ir centro sąjunga.

## Istorija

Moderniųjų krikščionių demokratų sąjungos pirmininku buvo išrinktas Vytautas Bogušis, jo pavaduotoju Seimo Europos reikalų komiteto vicepirmininkas Egidijus Vareikis, sąjungos sekretoriumi parlamentaras Artūras Vazbys.

2000 m. Seimo rinkimuose buvo sudarytas „Naujosios politikos“ blokas, į kurį įėjo Artūro Paulausko vadovaujama Naujoji sąjunga, Rolando Pakso vadovaujama Lietuvos liberalų sąjunga, Lietuvos centro sąjunga ir Modernieji krikščionys demokratai. Į Seimą pateko trys moderniųjų krikščionių demokratų sąjungos atstovai. Tačiau pirmoji koalicinė Vyriausybė – liberalai, socialliberalai, centristai, modernieji krikščionys demokratai – pasirodė negyvybinga ir trumpalaikė.

2002 m. gruodžio mėn. vykusiuose savivaldybių rinkimuose modernieji krikščionys demokratai ir liberalai Vilniuje sudarė Artūro Zuoko koaliciją „Už Vilnių, kuriame gera visiems“, Telšiuose buvo sudaryta „Komanda, kurią vienija darbas“, Varėnoje – „Krikščioniška koalicija su Algiu Kašėta“. Prasidėjus naujai savivaldybių kadencijai daugelyje savivaldybių tarybų susidarė centristų ir liberalų koalicijos. Per naujos savivaldybių tarybų kadencijos merų rinkimus Centro, Liberalų ir Moderniųjų krikščionių demokratų sąjungos iškovojo 12 merų postų.

Tai paskatino visa tris partijas susivienyti. 2003 m. gegužės 31 d. – birželio 1 d. vykusiame suvažiavime buvo įkurta nauja Liberalų ir centro sąjunga.
Konciliarizmas

**Konciliarizmas** – XII–XIII a. kanonistų suformuota teorija, kad Romos Katalikų Bažnyčios Visuotinis Susirinkimas yra viršesnis už popiežių, kuris, būdamas klusnus Susirinkimui, yra jo vykdomasis organas, ir, esant reikalui, Susirinkimas gali pašalinti jį. Žymiausi konciliarizmo atstovai – Marsilijus Paduvietis, Žanas Gersonas ir Viljamas Okhamas. Teorijos gimimą sąlygojo Didžioji Vakarų Schizma, tarnybų dalijimas už pinigus, piktnaudžiavimas bažnytinėmis bausmėmis etc.

Konciliarizmas nepripažino dieviškos popiežiaus primato kilmės ir aukščiausią valdžią Bažnyčioje skyrė vien liaudžiai. Popiežius, vyskupai, kunigai savo pareigas atlieka tik kaip tikinčiųjų bendruomenės įgaliotiniai; tai bendruomenei atstovauja Visuotinis susirinkimas (aukščiausiasis organas).

Konstanco Susirinkimas (1414–1418), atstatydindamas visus tris popiežius, ir išrinkdamas naują, įveikė Didžiąją Vakarų Schizmą bei paskelbė dekretą dėl Susirinkimo viršenybės popiežiaus atžvilgiu. Bazelio Susirinkime (1431–1449) Susirinkimo viršenybė popiežiaus atžvilgiu paskelbta tikėjimo dogma.

Vėlesniais amžiais konciliarizmas reiškėsi Prancūzijoje kaip galikanizmas.

Vatikano I susirinkimas (1869–1870) konciliarizmui griežtai priešpastatė popiežiaus primato ir neklaidingumo dogmas; Vatikano II susirinkimas (1962–1965) pareiškė, kad popiežius kaip vyskupų kolegijos narys ir galva visuomet sudaro su ja organišką vienybę, ypač kai Susirinkimas yra Visuotinis.

## Išnašos
Tongos ekonomika

**[[Tonga|Tongos]]** ekonomikai būdingas didelis nemonetarinis sektorius ir didelė priklausomybė nuo pinigų pervedimų iš emigravusių šalies gyventojų, dažniausiai iš Australijos, Naujosios Zelandijos ir JAV. Monetarinis sektorius daugiausia priklauso karališkajai šeimai ir didikams. Labiausiai išvystyta ūkio šaka – žemės ūkis.

**[[Bendras Vidaus Produktas]]:**
pagal perkamąją galią – 238 mln. $

**BVP augimas:**
-0,3 %

**BVP vienam gyventojui:**
pagal perkamąją galią – 2200 $

**BVP pagal sektorius:**
*[[žemės ūkis]]:*
30 %
*[[pramonė]]:*
10 %
*paslaugos:*
60 %

**Gyventojų, gyvenančių žemiau skurdo ribos:**
?%

**[[Infliacija|Infliacijos]] rodiklis:**
3,2 %

**Dirbantieji:**
36 665 (1994 m.)

**Dirbantieji pagal ūkio šakas:**
žemės ūkis 65 % (1997 m.)

**Nedarbingumo rodiklis:**
11,8 %

**Biudžetas:**
*pajamos:*
49 mln. $
*išlaidos:*
120 mln. $

**Svarbiausios ūkio šakos:**
turizmas, žvejyba

**Pramoninės produkcijos augimas:**
1,9 %

**Elektros energijos gamyba:**
35 GWh (1998 m.)

**Elektros energijos šalitiniai:**
*šiluminė:*
100 %
*hidro:*
0 %
*atominė:*
0 %
*kita:*
0 % (1998)

**Elektros energijos sunaudojimas:**
33 GWh (1998 m.)

**Elektros energijos eksportas:**
0 kWh (1998 m.)

**Elektros energijos importas:**
0 kWh (1998 m.)

**Žemės ūkio produkcija:**
moliūgai, kokosai, kopra, bananai, vanilė, kakava, kava, imbieras, juodieji pipirai; žuvis

**Eksportas:**
8 mln. $ (1998 m.)

**Eksportinės prekės:**
moliūgai, žuvis, vanilė 

**Eksporto partneriai:**
Japonija 53 %, JAV 18 %, Naujoji Zelandija 6 %, Australija 6 % (1997 m.)

**Importas:**
69 mln. $ (1998 m.)

**Importo prekės:**
maisto produktai, automolbiliai, mašinos, įrengimai, degalai, chemikalai

**Importo partneriai:**
Naujoji Zelandija 30 %, Australija 19 %, JAV 11 %, Jungtinė Karalystė 11 %, Japonija 3 % (1997 m.)

**Užsienio skolos:**
62 mln. $ (1998 m.)

**Ekonominė parama:**
38,8 mln. $ (1995 m.)

**[[Valiuta]]:**
1 paanga (T$) = 100 seniti

**Fiskaliniai metai:**
liepos 1 d. – birželio 30 d.
Protoceratops

***Protoceratops*** – *[[protoceratopsidae]]* šeimai priklausęs paukščiadubenis dinozauras, gyvenęs vėlyvosios kreidos laikotarpiu, Azijos teritorijoje. Tai artimas triceratopsui dinozauras.

Sprendžiant iš rastų fosilijų, patelės dėdavo 20 cm skersmens kiaušinius, judėdamos ratu, todėl vadinamasis lizdas būdavo tarsi kiaušinių ratai. Šiuos užversdavo smėliu (taip elgiasi ir dauguma šiandieninių roplių). Vos išsiritę jaunikliai būdavo 25-30 cm ilgio.

## Išvaizda
Suaugęs *protoceratops* svėrė 180 kg. Ilgis – 2,7 m. Siunkios galvos užpakalinėje dalyje turėjo didelę kaulinę klostę, bet ragų neturėjo. Ant snukio buvo didelis gumburas, galbūt naudotas kovose. Turėjo galingus nasrus, užsibaigiančius snapu.


Protoceratops-human size.JPG|Protoceratopso palyginimas su žmogumi
Protoceratops-skeleton.jpg|(*Protoceratops*) griaučiai
MEPAN protoceratops andrewsi.jpg|Protoceratopso modelis


## Filogenetinis medis
Savo Milošević

**Savo Miloševičius** (; g. 1973 m. rugsėjo 2 d.) – baigęs karjerą serbų futbolininkas, buvęs Serbijos ir Juodkalnijos rinktinės kapitonas, žaidęs puolėjo pozicijoje.

## Karjera

## Rinktinė

Nacionalinėje komandoje žaidė nuo 1994 m. gruodžio 23 d.

Su rinktine žaidė 2006 m. pasaulio čempionate, kur per trejas rungtynes aikštėje praleido 138 minutes. Vėliau dar rungtyniavo Serbijos rinktinėje.

## Laimėjimai
 
;Partizan
* Serbijos Superlyga: 1994, 1995
* Serbijos futbolo taurė: 1994
;Aston Villa
* League Cup: 1996
;Rubin Kazan
** Rusijos Premjer lyga: 2008

### Asmeniniai
* Rezultatyviausias Jugoslavijos lygos žaidėjas: 1994, 1995
* 2000 m. Europos čempionato auksinis batelis

## Dalyvavimas čempionatuose

|}

## Išnašos

## Nuorodos
*
Balamoras

**Balagmorė** (air. *An Bealach Mór*, ) – gyvenvietė Airijoje, Laoiso grafystėje. Pagrindinė ekonominė veika tarp šios gyvenvietės gyventojų yra žemės ūkis.
Balinakilas

**Balinakilis** (airiškai – *Baile na Coille* („miškų miestas“), ) – gyvenvietė Airijoje, Laoišo grafystėje. Miestelyje yra senovinė Balinakilio pilis. Miestelis yra netoli kito istorinio Airijos miestelio – Abilaikso.
Balibritas

**Balibritas** – gyvenvietė rytinėje Airijoje. Tai itin maža kaimo tipo gyvenvietė, kurioje veikia vos du barai (airiški „pabai“), dvi mašinų aptarnavimo stotys (servisai) ir kelios kitos smulkios įmonės. Seniau šis miestelis buvo itin svarbus, nes jį kirto Dublino-Korko plentas.
Balibrofis

**Balibrofis** – gyvenvietė Airijoje. Svarbus geležinkelio mazgas. Miestelyje veikianti geležinkelio stotis yra itin svarbi, nes ji yra kryžkelėje tarp Dublino, Korko ir Limeriko.